### | | | | --- | --- | | | | | --- | | **Byråd** 27. november 2018 Sagsnr. 710-2018-8764 Dok.nr. 710-2018-432102 Sagsbehandler DPJBOJ | | 181.                Ansøgning om kommunegaranti fra [adresse] på 10,4 mio. kr. - Åbent

###

|  |  |
| --- | --- |
| Tidl. politisk behandling | TM-U, 02.06.14, pkt. 73, 06.11.14, pkt. 108, 02.03.15, pkt. 19, 08.10.15, pkt. 101, 07.12.17, pkt. 86 |
| Forventet sagsgang | ØK, BY |
| Lovgrundlag | Bek. om kommunernes låntagning og meddelelse af garantier m.v., Varmeforsyningsloven og EU´s statsstøtteregler |

###

**SAGENS INDHOLD**

Byrådet skal i denne sag tage stilling til en
ansøgning fra [adresse]. om kommunegaranti til optagelse af et
lån på 10,4 mio. kr.

Lånet skal finansiere anlægsinvesteringerne på fem anlægsprojekter
vedrørende etablering af fjernvarmeforsyning, herunder forsyningsledninger,
distributionsnet, stikledninger, målere, hovedhaner mm.

Anlægsinvesteringerne er finansieret via et træk på Hadsten
Varmeværks kassekredit. [adresse] ønsker nu at omlægge finansieringen til
et fastforrentet, 20-årigt lån hos KommuneKredit.

**VURDERING**

Varmeforsyningsloven
giver kommuner hjemmel til at stille garanti for lån optaget af varmeværker. I
henhold til lånebekendtgørelsen henregnes lånet til kommunens låntagning.

Der er låneadgang til de nævnte investeringer, og [adresse]
Kommune kan derfor som udgangspunkt stille den ansøgte kommunegaranti uden
fradrag i kommunens låneramme og uden deponering.

Da ansøgningen fra [adresse] også vedrører
anlægsinvesteringer, der er udført i tidligere år, har Job og Økonomi været i
dialog med kommunens revision om, hvorvidt kommunen kan stille garantien, uden
at skulle deponere eller modregne i kommunens låneramme for 2018. Kommunens
revision har bekræftet, at kommunen kan stille garantien uden modregning eller
deponering.

Byrådet besluttede i oktober
2015, at der ved garantistillelse for forsyningsvirksomheder opkræves en årlig
garantiprovision med den tilføjelse, at den årlige garantiprovision nedsættes,
hvis en kommende afklaring af lovgrundlaget giver mulighed for at opkræve en
lavere provision.

[adresse] størrelse
afhænger af, hvilken kreditvurdering virksomheden kan opnå. Virksomheder med en
stærk betalingsevne, som kan opnå en kreditvurdering på A-niveau, skal i
henhold til EU’s statsstøtteregler som minimum opkræves en årlig
garantiprovision på mellem 0,40 % og 0,55 %.

Job og Økonomi har gennemgået de
konkrete anlægsprojekter, [adresse] regnskaber og budgetter,
Energitilsynets prisstatistikker for sammenligning af priser med værker i
området og på landsplan samt udviklingen af [adresse] priser de
seneste år.

Det vurderes på baggrund heraf,
at kommunens risiko ved at give garantien til [adresse] er lav.

Den årlige garantiprovision, der
opkræves i forbindelse med kommunegarantien på 10,4 mio. kr., bør derfor udgøre
0,40 % af restgælden på lånet ultimo regnskabsåret.

Ifølge Hadsten Varmeværk får
anlægsinvesteringerne ikke betydning for taksterne, hverken på kort eller lang
sigt.

Teknik- og Miljøudvalget har
godkendt projektforslagene 2. juni 2014, 6. november 2014, 2. marts 2015, 8.
oktober 2015 og 7. december 2017 vedrørende etablering af fjernvarmeforsyning.

[adresse] godkendelse af
ansøgning om kommunegaranti er betinget af, at nødvendige tilladelser,
dispensationer, afgørelser m.v. er på plads.

**ØKONOMI**

[adresse] påtager sig en garantiforpligtelse for et
lån på 10,4 mio. kr. Favrskov Kommune har tidligere stillet kommunegaranti for
fire lån i [adresse], som fortsat løber.

[adresse] har indhentet tilbud fra KommuneKredit på
finansieringen. Der ønskes optaget et fastforrentet lån med løbetid på 20 år.
Renten udgjorde på tidspunktet for tilbuddet 1,35 %.

En årlig garantiprovision på 0,40 % af restgælden på lånet
vil det første år medføre en indtægt til Favrskov Kommune på ca. 41.000 kr.
Indtægten vil falde i takt med, at [adresse] afdrager på lånet.

**INDSTILLING**

Direktøren for Job og Økonomi indstiller til
Byrådet:

1. At ansøgningen fra [adresse]. godkendes,
idet Favrskov Kommune stiller kommunegaranti for et lån 10,4 mio. kr. med fast
rente optaget i KommuneKredit.

2. At kommunegarantien er betinget af, at nødvendige tilladelser mv. er på
plads.

3. At der opkræves en årlig garantiprovision på 0,4 % af restgælden ultimo
regnskabsåret på lånet.

4. At den
årlige garantiprovision vedrørende lånet nedsættes, hvis en kommende afklaring
af lovgrundlaget giver mulighed for at opkræve en lavere provision.

**BESLUTNING**

***Økonomiudvalget, 20. november 2018:***

Fraværende:Xenia Clausen

Indstilles godkendt.

**Bilag**

|  |  |
| --- | --- |
| Ansøgning om kommunegaranti fra [adresse] | 710-2018-142488 |